Abja-Paluoja 27. veebruar 2024 nr

**Isikliku kasutusõiguse seadmine**

AS OG Elektra (registrikood 10054238) esitas Mulgi Vallavalitsusele avalduse (registreeritud 05.02.2024.a nr 7-6/2024-7-2) isikliku kasutusõiguse seadmiseks Mulgi vallale kuuluva Abja-Paluoja linnas Silla tee (registriosa nr 18110450, katastritunnus 48001:001:0887) kinnisasjale juurdepääsutee rajamiseks ja kasutamiseks. Rajatav juurdepääsu tee hakkab teenindama ehitatavat Grossi kauplust. Avalduse kohaselt on AS OG Elektra valmis omal kulul rajama Silla tee kinnistule uue juurdepääsutee.

Arvestades eeltooduga ja lähtudes kohaliku omavalitsuse korralduse seaduse § 22 lõike 1 punktis 61, asjaõigusseaduse §-dest 172 ja 173 ning Mulgi Vallavolikogu 20.06.2018 määruse nr 44 „Mulgi vallavara valitsemise kord“ §-dest 46 ja 47 ja arvestades AS OG Elektra avaldust

**Mulgi Vallavolikogu o t s u s t a b:**

1. Koormata isikliku kasutusõigusega Abja-Paluoja linnas Mulgi valla omandis olev Silla tee kinnisasi (registriosa nr 18110450, katastritunnus 48001:001:0887, pindala 6970 m², sihtotstarve 100% transpordimaa) AS OG Elektra (registrikood 10054238; edaspidi isikliku kasutusõiguse omanik) kasuks tähtajatult ja tasuta käesoleva otsuse lisas tähistatud maa-ala ulatuses.
2. Isikliku kasutusõiguse sisuks on Silla tee kinnistule juurdepääsutee rajamine ja kasutamine. Koormatava maa-ala pindala on 1727 m2.
3. Isikliku kasutusõiguse omanik kohustub:
   1. omal kulul rajama kinnistule juurdepääsutee;
   2. pärast isikliku kasutusõiguse eseme valmimist või selle remondi-, rekonstrueerimis- ja lammutustööde lõpetamist heakorrastama isikliku kasutusõiguse ala ning taastama ümbritseval alal oma kulul tööde alustamisele eelnenud olukorra;
   3. teavitama Mulgi Vallavalitsust ja teisi isikuid, kelle kasuks on seatud kinnistul tehnovõrgu omamist võimaldav asjaõigus, plaanilistest hooldus- ja remonttöödest vähemalt kolm tööpäeva ette;
   4. ehitus- ja parandustööde teostamisel kasutusõiguse alal kandma kõik sellega seotud kulud, arvestades Mulgi valla heakorraeeskirja ning kinnisasjal kehtivate kitsendustega;
   5. kinnisasja omanikuga sõlmima kokkuleppe, mille kohaselt võib kinnisasja omanik vajadusel koormata sama servituudiala teiste tehnovõrkudega seotud isiklike kasutusõigustega või sundvalduse seadmisega;
   6. andma tagasivõetamatu nõusoleku kinnistu jagamise korral isikliku kasutusõiguse ülekandmiseks selliselt, et isiklik kasutusõigus jääb koormama vaid kinnistut, kus asub käesolevale otsusele lisatud asendiplaanil näidatud kasutusala ja teistele kinnisasjadele isiklikku kasutusõigust üle ei kanta.
4. Mulgi Vallavalitsus kohustub peale juurdepääsutee valmimist korraldama isikliku kasutusõiguse ala hoolduse ja heakorratööd otsuse lisas tähistatud maa-ala ulatuses.
5. Anda vallavanemale Imre Jugomäele või tema poolt volitatud isikutele volitused punktis 1 nimetatud lepingu sõlmimiseks.
6. Isikliku kasutusõigusega seadmisega seotud kulud (notaritasu, riigilõiv jmt) tasub isik kelle kasuks kasutusõigus seatakse.
7. Otsus jõustub teatavakstegemisest.
8. Otsuse peale võib esitada kaebuse Tartu Halduskohtule halduskohtumenetluse seadustiku sätestatud korras 30 päeva jooksul arvates korralduse teatavakstegemisest.

(allkirjastatud digitaalselt)

Arvo Maling

Volikogu esimees